มีประจำเดือนประมาณ 2-7 เมษาค่ะ แล้วมีอะไรกับแฟนตอนวันที่ 14 แบบไม่ใส่ถุงยาง แต่ว่าไม่ได้หลั่งทันทีที่เอาออกมา แล้วก็กินยาคุมฉุกเฉินพร้อมกันสองเม็ดพร้อมกัน (อ้างอิงจากเว็บสนุก เห็นว่าประสิทธิภาพเหมือนกันค่ะ) ภายใน24 ชม ไม่ทราบว่าจะมีโอกาสท้องมั้ยคะ แต่แฟนมั่นใจยํ้านักหนาว่าไม่มีนํ้าอะไรออกมาแน่ๆ แถมดึงออกมาก่อนหลั่ง3-5 นาทีได้ หลังจากมีกินยาคุมฉุกเฉินไปก็มีตกขาวประปราย แต่ไม่มีเลือดออกค่ะ แล้วก็เวียนหัว รบกวนด้วยค่ะ ขอผู้รู้จริงๆ
สวัสดีค่ะ หากมีเพศสัมพันธ์ โดยใช้การหลั่งนอก โอกาสที่จะกเิดการตั้งครรภ์อยู่ที่ 4%-22% แต่หากได้ทานยาคุมฉุกเฉินไป โดยหากได้ทานภายในไม่เกิน 12 ชั่วโมงนับจากที่มีเพศสัมพันธ์ ยาคุมฉุกเฉินจะสามารถช่วยป้องกันการตั้งครรภ์ได้ประมาณ 95%การทานยาคุมฉุกเฉินชนิดที่มี 2 เม็ดใน 1 แผง สามารถทานครั้งละ 1 เม็ดห่างกัน 12 ชั่วโมง หรือจะทานพร้อมกันทีเดียว 2 เม็ดก็ได้ ประสิทธิภาพไม่ต่างกัน แต่การทาน 2 เม็ดอาจทำให้เกิดผลข้างเคียงได้มากกว่า เช่น คลื่นไส้ อาเจียน เวียนหัว ปวดท้อง เป็นต้นสำหรับอาการตกขาวที่เป็น หากไม่มีกลิ่นเหม็น ไม่มีสีเหลืองเขียวคล้ายหนงอ ไม่มีแสบหรือคันช่องคลอด ก็ถือเป็นตกขาวที่ปกติค่ะหลังจากทานยาคุมฉุกเฉินไปประมาณ 7 วัน บางรายอาจมีเลือดออกได้ แต่บางรายก็อาจไม่มีเลือดออก ซึ่งไม่ได้เป็นการบ่งชี้ว่าจะเกิดการตั้งครรภ์ขึ้นแต่อย่างใดค่ะ